Tervetuloa ohjelmaan. Minun nimeni on Marja Raja-aho.
Haluan puhua tänään aiheesta "Mitä sinä haluat Jeesukselta?".
"Jeesus, Daavidin Poika, armahda minua!", -
sokea mies huusi, kun kuuli Jeesuksen tulevan.
"Jeesus, Daavidin Poika, armahda minua!"
Jeesus kysyi, mitä mies halusi Hänen tekevän hänelle.
"Herra, anna minulle näköni." Jeesus sanoi: "Saat näkösi. -
Uskosi on parantanut sinut."
Siinä samassa mies sai näkönsä -
ja hän lähti seuraamaan Jeesusta ylistäen Jumalaa.
Ja kaikki jotka näkivät tämän, kiittivät ja ylistivät Jumalaa.
Opetuslapset Jaakob ja Johannes tulivat Jeesuksen luo ja sanoivat:
"Opettaja, meillä olisi sinulle pyyntö. Suostuthan siihen."
"Mitä te haluatte minun tekevän?" kysyi Jeesus.
He vastasivat: "Kun kirkkautesi tulee, anna meidän istua vierelläsi, -
toisen oikealla ja toisen vasemmalla puolella."
Jeesus sanoi: "Te ette tiedä mitä pyydätte."
Muut opetuslapset suuttuivat tästä Jaakobille ja Johannekselle.
Mutta Jeesus sanoi: "Te tiedätte, -
että ne, jotka ovat hallitsijan asemassa, ovat kansojen herroja -
ja maan mahtavat pitävät kansoja valtansa alla.
Niin ei saa olla teidän keskuudessanne.
Joka tahtoo teidän joukossanne tulla suureksi, se olkoon toisten palvelija, "
Matteuksen evankeliumin luvussa 18 kerrotaan -
kuinka opetuslapset kysyivät, kuka on suurin taivasten valtakunnassa.
"Silloin Jeesus kutsui luokseen lapsen, asetti hänet heidän keskelleen -
ja sanoi: 'Totisesti, ellette käänny ja tule lasten kaltaisiksi, -
te ette pääse taivasten valtakuntaan. Se, joka nöyrtyy -
tämän lapsen kaltaiseksi, on suurin taivasten valtakunnassa.'"
Jumalan armo näyttää meille, -
että saamme olla juuri sellaisia, kuin Hän luodessaan tarkoitti.
Hän haluaa vapauttaa meitä vangitsevista kahleista.
Nykyajan kaiken kiireen keskellä tarvitsemme pysähtymistä, -
sisimpäämme katsomisen aikaa.
Minun omalla voimallani tai avuillani ei ole mitään merkitystä.
Kuulithan sinäkin mitä Jeesus sanoi:
"Joka tahtoo teidän joukossanne tulla suureksi, -
se olkoon toisten palvelija."
Eikö Jumala sitten arvosta tekojamme? Erinomaisuuttamme?
Hän ei perusta sinun tai minun fiksuudesta, voimasta, rahasta, -
taustasta tai muusta inhimillisestä vallasta. Näistä ominaisuuksista, -
joita me ihmiset pidämme tärkeinä.
Jumala haluaa hyväksyä meidät ainoastaan Jeesuksen tähden.
Hänen silmissään olemme arvokkaita ja rakkaita omina itsenämme.
Se on armon valinta.
Jeesus tietää just millaisia olemme, emme voi mitään esittää.
Koska meillä ei omasta takaa jumalallista rakkautta ole, -
tilanne on juuri niin kuin Jeesus sanoi, Joh. 15:16 -
"Ette te valinneet minua, vaan minä valitsin teidät, -
ja minun tahtoni on, että [...] tuotatte hedelmää, sitä hedelmää, joka pysyy."
Kun niin teette, Isä antaa teille kaiken, -
mitä minun nimessäni häneltä pyydätte."
Ei tule kuvitella, että yhteys Jumalaan olisi omaa tekoamme, -
jonka saimme aikaan valitsemalla ystävystyä Jeesuksen kanssa -
ikään kuin tämä olisi omaa toimintaa tai viisautemme tulosta.
Päinvastoin. Hän on yksipuolisella aloitteella valinnut sinut, -
rakastanut sinua ja ottanut sinut ystäväkseen.
Jos meidän uskovina pitäisi olla täydellisiä kohtaamaan ihmisiä, -
ei kukaan meistä pystyisi toimimaan toisen auttajana, sielunhoitajana.
Eräs tunnettu kristitty psykiatri kirjoitti:
Pystyn auttamaan toista vain, jos olen köyhä ja kurja, itsessäni avuton.
Kun tiedostan tämän, apu tulee Jeesukselta minun tyhjyyteni kautta.
Annetaan mielikuviemme omasta tärkeydestämme murskautua.
Opitaan tuntemaan itsemme heikoksi, avuttomaksi toisten rinnalla.
Silloin voimme välittää taivaallista sanomaa, johon olemme kutsutut.
Silloin voimme kokea, kuinka Pyhän Hengen voima astuu esiin, -
vahvistaa meitä ja on kanssamme.
Uutinen Ranskasta tavoitti kuulijat viime keväänä.
Terroristi riehui ympäriinsä ja päätyi paikalliseen markettiin.
Siellä hän tappoi kaksi ihmistä ja otti loput panttivangeiksi.
Poliisi onnistui neuvottelemaan vapaiksi kaikki panttivangit, -
vain yksi nainen jäi terroristin käsiin.
Eräs poliisi tarjoutui tulemaan panttivangiksi tuon naisen tilalle.
Terroristi hyväksyi tarjouksen.
Poliisi jätti auki puhelimensa, josta kuultiin mitä tapahtui.
Kolmen tunnin jälkeen -
terroristi puukotti ja ampui poliisin.
Silloin poliisit tekivät rynnäkön kauppaan ja tappoivat hyökkääjän.
Tämä uhrautunut poliisi kuoli saamiinsa vammoihin sairaalassa.
Hän oli tunnustava kristitty.
Hänen sotilaspappinsa totesi, ettei hän piilotellut uskoaan, -
vaan säteili sitä ja todisti siitä.
Hän antoi valtavan todistuksen Kristuksen rakkaudesta.
Hän antoi henkensä, jotta viimeinen panttivanki saisi elää.
Hän rakasti niin kuin Kristus on rakastanut meitä.
Miehen koskettava teko vakuuttaa rakkauden olevan todellista.
Se muistuttaa siitä, että minunkin puolestani on yksi kuollut.
Joka sovitti minun syntini.
Saan, ja sinä saat, ottaa vastaan Jumalan täytetyn työn, -
Hänen valmistamansa pelastuksen, armosta.
Eräs lähihoitajaksi valmistunut ystäväni kertoi kokemuksestaan.
Hän teki keikkatöitä muttei yleensä yövuoroja. Kerran hän koki, -
että hänen tulisi ottaa tarjotut työvuorot erääseen hoivalaitokseen.
Kun hän meni ensimmäiseen yövuoroon, vakihoitajat kertoivat:
"Täällä on yksi niin rasittava nainen. Aamusta iltaan se huutaa, -
eikä häntä voi rauhoittaa."
Kun ystäväni jäi yksin toisten hoitajien lähdettyä, -
hän meni tuon naisen huoneeseen -
ja silitti levottoman potilaan päätä kysyen mikä häntä vaivaa.
Hän kertoi olevansa Jeesukseen uskova ja kysyi saako siunata häntä.
Silloin tämän potilaan silmistä alkoi valua kyyneleet.
Ystäväni havaitsi hänen ymmärtävän ja olevan täysin vastaanottavainen.
Kyyneleet kertoivat sanomaa hänen sydämeltään.
Ystäväni rukoili siinä levottoman, kaipaavan ihmisen puolesta -
julistaen hänelle kaikki synnit anteeksi annetuiksi.
Lopulta hän sanoi: "Teillä on nyt rauha Jumalan kanssa."
Seuraavana iltana hänen tullessaan taas yövuoroon -
hoitajat sanoivat naisen olleen ihan hiljaa. Aivan rauhallinen.
He ihmettelivät mitä oli tapahtunut sille naiselle, -
kun oli koko päivän ollut hiljaa.
Ystäväni kertoi heille edellisen illan tapahtumista.
"Jeesus on vapauttanut hänet. Hänellä ei ole enää sielun tuskaa."
Joku hoitaja lähti kiukkuisesti tuhahtaen huoneesta.
Hän ei voinut ottaa sanoja vastaan.
Toinen paikalla ollut hoitaja tuli kosketetuksi siitä, -
että Jumala oikeasti tekee ihmeitä.
Pian tämän jälkeen potilas pääsi levollisena taivaan kotiin.
Hän sai nähdä Jeesuksen, lunastajansa.
Joh 6. Jeesus sanoi:
"Minä olen elämän leipä. Joka tulee minun luokseni, -
ei koskaan ole nälissään -
ja joka uskoo minuun, ei enää koskaan ole janoissaan. -
Kaikki ne, jotka Isä minulle antaa, tulevat minun luokseni -
ja sitä, joka minun luokseni tulee, minä en aja pois."
Joh. 11, Jeesus sanoo myös:
"Minä olen ylösnousemus ja elämä. -
Joka uskoo minuun, saa elää vaikka kuoleekin."
Ei siis yksikään, joka ottaa Hänet pelastajanaan vastaan, kuole, -
vaan hän saa lahjana täydellisen anteeksiannon.
Hän saa ikuisen elämän täydellisyydessä Hänen kanssaan.
"Mitä haluat minun tekevän sinulle?" -
kysymys, jonka Jeesus tekee sokealle miehelle, -
on kysymys, jonka myös sinä voit ajatella mielessäsi -
Hänen kysyvän juuri sinulta.
Mitä sinä vastaat Hänelle?
Mikä onkaan elämäsi tilanne ja polttavin kysymys juuri nyt?
Koskeeko se itseäsi, mahdollista sairauttasi, -
yksinäisyyttäsi tai ulkopuolisuuden kokemustasi -
vai läheistä ihmissuhdettasi, avioliittoasi?
Onko päällimmäisenä huoli lapsista tai lapsenlapsista?
Koskeeko se läheisen sairautta tai menetystä, -
ja siitä nousevia kysymyksiä?
Se voi liittyä työpaikkaasi tai työttömyyteen ja toimeentuloon.
Missä tilanteessa sinä nyt oletkin, -
voit tulla rukouksessa Jeesuksen luo ja pyytää Häneltä -
yliluonnollista parantumista, lohdutusta, viisautta.
Vaikka et osaisi pukea sanoiksi mitä Häneltä pyytäisit, -
Hän näkee sydämesi ja tietää mitä kipeimmin tarvitset.
Hän rakastaa sinua ja tahtoo auttaa elämässäsi.
Voit yhtyä rukoukseen kanssani.
Jeesus, Sinä näet minut ja tiedät mitä kipeimmin tarvitsen.
Kiitos, että saan antautua Sinulle tällaisena kuin olen -
ja saan pyytää apuasi elämäni kipuihin.
Jeesus, kiitos, että kuolit ristinkuoleman minunkin edestäni -
ja kannoit ristille myös kaikki minun syntitaakkani. Aamen.
Raamatuntekstit 1992-käännöksestä.
Tekstitys: Johanna Holmström